钦定古今图书集成/明伦汇编/官常典/第747卷 > 王引长〈弟引才〉
## 钦定古今图书集成/明伦汇编/官常典/第747卷 > 王引长〈弟引才〉

按《畿辅通志》：“引长，吴桥人。万历乙卯，登贤书，历官至
河南府分守道。未几，闯寇数万突至城下，引长修练
有素，坚守待援，城不能攻。时叛将王绍禹率兵称援，
与贼通谋，约为内应，而城遂陷。引长率弟引才挺身
格斗，引才战死。引长见势不能支，乃向阙遥拜，撞死
城下。事平，诏赠光禄寺卿，祭葬如例，荫一子入监。”